Υλικό Φυσικής-Χημείας	  Μηχανική στερεού

Μια ράβδος που συμπεριφέρεται σαν υλικό σημείο.
Ράβδος μήκους 3L=0,6m  και μάζας Μ1=1kg ισορροπεί  οριζόντια με την βοήθεια κατακόρυφου νήματος που είναι δεμένο στο ένα της άκρο και με  σταθερό οριζόντιο άξονα Ο που βρίσκεται σε απόσταση L από το άλλο της άκρο. Δεύτερη ράβδος μήκους  L=0,2m  και μάζας Μ2=1kg αφήνεται  την χρονική στιγμή t=0  οριζόντια από ύψος Η=0,8m πάνω από τον άξονα Ο  όπως φαίνεται στο σχήμα


H δεύτερη ράβδος συγκρούεται  ακαριαία  πλαστικά με την πρώτη ράβδο με το ένα της άκρο να πέφτει ακριβώς πάνω στον άξονα Ο. Αν την στιγμή της κρούσης κόβεται το νήμα να βρεθούν:
Α) Το μέτρο της τάσης του νήματος πριν αυτό κοπεί.
Β) Η στροφορμή  ως προς τον άξονα περιστροφής Ο της δεύτερης ράβδου ελάχιστα πριν την κρούση 
Γ) Την απώλεια ενέργειας εξαιτίας της κρούσης
Δ) Ποια χρονική στιγμή μετά την κρούση το σύστημα θα γίνει κατακόρυφο για πρώτη φορά.
Ιcm=1/12ML2.
Η κίνηση της ράβδου γύρω από τον οριζόντιο άξονα γίνεται χωρίς τριβές.

AΠΑΝΤΗΣΗ
Α) Επειδή η ράβδος ισορροπεί από την συνθήκη ισορροπίας θα έχουμε
-Τ2L +M1g(2L-3L/2)=0  θα βρούμε Τ=2,5Ν
Β) Με την βοήθεια της ΑΔΕ για την μεταφορική κίνηση και πτώση  της ράβδου θα έχουμε
Μ2gH= ½ M2 u2    θα βρούμε u=4m/s
Την στιγμή της κρούσης όλα τα σημεία της ράβδου έχουν όλα την ίδια ταχύτητα με το κέντρο μάζας της. Από τον ορισμό της στροφορμής θα έχουμε
                                             Lραβ=∑ΔmiucmRi=M2ucmL/2=0,4kgm2/s 
δηλαδή η ράβδος συμπεριφέρεται σαν ένα σημειακό σώμα που όλη η μάζα του είναι συγκεντρωμένη στο κέντρο μάζας της.
Γ) Με την βοήθεια της ΑΔΣ για την στιγμιαία κρούση θα έχουμε
Lαρχ=Lτελ      Lραβ=(Ι1+Ι2)ωσυσ  (1)
Ι1=1/12Μ1(3L)2 +M1(3L/2 –L)2=0,04kgm2
I2=1/12M2L2 +M2(L/2)2=0,04/3kgm2
Μετά από πράξεις στην (1) θα βρούμε   ωσυσ=7,5r/s
Με την βοήθεια της ΑΔΕ πριν και μετά την κρούση θα έχουμε
Κραβ=Κσυσ + Qκρ   
½ Μu2 = ½ (I1+I2)ωσυσ2  
  θα βρούμε Qκρ=6,5J
Δ) Με τη βοήθεια του δεύτερου νόμου του Νεύτωνα για την στροφική κίνηση του συστήματος θα έχουμε
Μ2gL/2 –M1g(3L/2-L)=Ioλαγων
θα βρούμε αγων=0r/s2.
Δηλαδή το σύστημα θα εκτελεί ομαλά στροφική κίνηση με σταθερή γωνιακή ταχύτητα την ωσυσ=7,5r/s.
Έτσι το σύστημα θα γίνει κατακόρυφο όταν θα έχει διαγράψει γωνία π/2.
Αρα ο χρόνος για να γίνει κατακόρυφο θα είναι Δt=π/2ωσυσ=π/15s  

